b'\n_START_ARTICLE_\nMersey Beat (\xc4\x8dasopis)\n_START_PARAGRAPH_\nMersey Beat je bio britanski glazbeni \xc4\x8dasopis iz Liverpoola, iz ranih 1960-ih. Osniva\xc4\x8d \xc4\x8dasopisa bio je Bill Harry, \xc5\xa1kolski prijatelj Johna Lennona iz liverpoolskog Art Collegea. Ovaj glazbeni \xc4\x8dasopis se uglavnom bavio liverpoolskom glazbenom scenom, brojnim beat sastavima iz grada na rijeci Mersey. Na svoj na\xc4\x8din i on je pridonio popularnosti specifi\xc4\x8dnog glazbenog izri\xc4\x8daja ranog britanskog rock and roll - Mersey Beata._NEWLINE_Sastav The Beatles su bili dakako usko povezani sa \xc4\x8dasopisom Mersey Beat, koji je stalno objavljivao \xc4\x8dlanke o njima. Lennon je osobno pisao u \xc4\x8dasopisu, izme\xc4\x91u ostalog i ranu povijest sastava Beatles. \xc4\x8casopis je donosio i brojne \xc5\xa1aljive reklamne oglase koje je osobno izradio Lennon za Beatlese, - \xc4\x8desto samo zato da se ispuni stranica._NEWLINE_Veliki podupiratelj ovog glazbenog \xc4\x8dasopisa bio je i Brian Epstein, pozniji menad\xc5\xbeer Beatlesa , koji je pisao redovnu kolumnu u \xc4\x8dasopisu, - uglavnom o novim plo\xc4\x8dama koje se mogu dobaviti u trgovini njegova poduze\xc4\x87a (NEMS Enterprises).'